বরানগরে ব্যবসায়ীকে মারধরের ঘটনায় বিস্ফোরক তৃণমূল নেতা

বরানগর: ‘তোলাবাজির শিকার’ বরানগরের (Baranagar Incident) ব্যবসায়ী ক্লাবে ডেকে নিয়ে গিয়ে মারধরের অভিযোগ উঠেছে তৃণমূল নেতার বিরুদ্ধে। বরানগরে ‘তোলা’ না পেয়ে মার, ফের অভিযুক্ত INTTUC নেতা শঙ্কর রাউত। ব্যবসায়ীকে মারধরের ঘটনায় অবশেষে মুখ খুললেন অভিযুক্ত তৃণমূল নেতা শঙ্কর রাউ।

ব্যবসায়ীয়ের দাবি, ১ লক্ষ টাকা তোলা চেয়েছিলেন তৃণমূল নেতা শঙ্কর রাউত। যদিও তোলাবাজির অভিযোগ অস্বীকার করেছেন ওই তৃণমূল নেতা। টাকা না দেওয়ায় বাড়িতে ঢুকে মারধর, ক্লাবে টেনে নিয়ে যাওয়ার অভিযোগ। ক্লাবের সামনে ফের রিভলভারের বাট দিয়ে মারধরের অভিযোগ। জানা গিয়েছে, বারাসাতে এক আইনজীবীর ফ্ল্যাটে ইন্টিরিয়রের কাজ করেন সুদীপ্ত। অনেক টাকা বকেয়া থাকায় কাজ বন্ধ করে দেন, দাবি সুদীপ্তর। টাকা নিয়েও পুরো কাজ করেননি, পাল্টা দাবি আইনজীবীর।

আরও পড়ুন: ভোটমুখী বাংলায় ফের রাজ্য পুলিশে বড়সড় রদবদল! কোন পদে কোন IPS?

শংকর রাউত তৃণমূল নেতা তার অভিযোগ, সুদীপ্ত ঘোষ একজন প্রতারক। বরানগরের (Baranagar Designer Attacked) এক বাসিন্দা বারাসাতে একটি ফ্ল্যাট নিয়েছিলেন। সুদীপ্ত ঘোষকে দিয়ে কাজ করাচ্ছিলেন , সুদীপ্ত ঘোষ টাকা নিয়ে কাজ করছিল না, পাশাপাশি তার দাবি সুদীপ্ত ঘোষকে কোনওরকম মারধর করা হয়নি। উল্টে সুদীপ্ত ঘোষ তার নাম করে বিভিন্ন লোককে চমকাতো টাকা চাইতো এই মর্মে তিনি ব্যারাকপুর পুলিশ কমিশনারেটকে লিখিত আকারে, আজকে জানিয়েছেন।